Diari Oficial de la Generalitat Valenciana


Sumari del DOGV 6724, del 29-02-2012 (2012/1758)

RESOLUCIÓ de 23 de gener de 2012, de la consellera de Turisme, Cultura i Esport, i presidenta de l'Agència Valenciana del Turisme, sobre minoració d'ajudes concedides.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6724

Data del DOGV
:   29-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1758


Data del document
:   23-01-2012

Organisme emissor
:   Conselleria de Turisme, Cultura i Esport

Tipus de document
:   Resolució

Descriptors 

:   * ajuda pública

RESOLUCIÓ de 23 de gener de 2012, de la consellera de Turisme, Cultura i Esport, i presidenta de l'Agència Valenciana del Turisme, sobre minoració d'ajudes concedides. [2012/1758]  
Antecedents de fet  
Primer. Incoats els corresponents expedients administratius i degudament instruïts, esta agència va dictar resolucions de concessió d'ajudes per a recolzar la realització de projectes els beneficiaris i imports dels quals figuren en l'annex adjunt.  
Segon. En les resolucions de concessió, que van ser notificades als beneficiaris per mitjà de la seua publicació en el DOCV, se'ls atorgava un termini per a presentar la justificació del projecte realitzat, a fi de procedir al lliurament de l'ajuda.  
Tercer. En els expedients que es detallen en l'annex a esta resolució, els instructors han emés els corresponents informes de minoració de les ajudes concedides en el seu dia, per concórrer els motius que, respecte a cada expedient, es descriuen i detallen en el dit annex.  
  
Quart. De conformitat amb allò que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha donat trasllat del tràmit d'audiència a cada interessat, posant de manifest el respectiu expedient, amb indicació concreta del motiu pel qual es considera que ha de ser minorada l'ajuda (amb detall del codi, descripció d'este i observacions que l'individualitzen en cada cas concret) i concedint un termini de 10 dies a fi que els beneficiaris puguen al·legar i presentar els documents i justificacions que estimen pertinents. Durant el dit termini no s'han formulat al·legacions, o bé les presentades no han desvirtuat el respectiu motiu de minoració de què havia tingut coneixement en audiència cada interessat.  
  
Quint. La directora general de Turisme i directora de l'Agència Valenciana del Turisme ha emés una proposta de resolució en el sentit de minorar les sol·licituds d'ajudes en els imports que consten en l'annex adjunt.  
  
Fonaments de dret  
Primer. La competència per a resoldre correspon a la consellera de Turisme, Cultura i Esport, en la seua condició de presidenta de l'Agència Valenciana del Turisme, segons el que establix l'article 5 del Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, i de conformitat amb allò que disposa l'article 5, apartat 2, lletra g, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell.  
Segon. L'article 5.3 del Decret 9/2000, de 25 de gener, del Govern Valencià, sobre concessió d'ajudes en matèria de turisme, així com l'article 13 de l'Orde de 2 de desembre de 2008, de la consellera de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, establixen que l'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o l'execució parcial de la inversió, la incompleta justificació dels gastos efectivament realitzats, la concessió després de la presentació de la sol·licitud d'altres ajudes públiques o privades que en el seu conjunt excedisquen els límits establits o la concurrència d'alguna de les causes previstes en l'article 37 de la Llei 38/2003, General de Subvencions, podrà donar lloc a la minoració total o parcial de la subvenció concedida.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
Quart. Els articles 59. 6 i 60 de l'esmentada Llei 30/1992 preveuen la possibilitat que els actes administratius siguen objecte de publicació, amb efectes de notificació. L'article 12, apartat 1, paràgraf segon de la resolució de 2 de febrer de 2011 de convocatòria d'ajudes, preveu que la notificació podrà ser substituïda per la publicació en el DOCV, com així ha ocorregut amb les anteriors resolucions d'execució de la mateixa convocatòria.  
Vistos els antecedents de fet i els fonaments de dret assenyalats, resolc:  
I. Minorar les ajudes concedides en els expedients que consten en l'annex a esta resolució i, per tant, no procedir al seu pagament en el concret import a minorar que per a cada expedient es detalla en el dit annex.  
II. Ordenar la publicació en el DOCV, amb efectes de notificació, d'esta resolució de minoració de les ajudes en matèria de turisme contingudes en l'annex adjunt, de conformitat amb la proposta de la directora general de Turisme i directora de l'Agència Valenciana del Turisme.   
  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats de l'endemà de la seua publicació i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
Detall de l'annex  
Nom del camp: Descripció del significat  
Núm. d'expedient: Referència administrativa de l'expedient.  
Sol·licitant: Nom de l'empresa o entitat que sol·licita l'ajuda.  
NIF: Número d'identificació fiscal del sol·licitant.  
Import de l'ajuda: Incentiu resultant d'aplicar al cost elegible el percentatge corresponent.  
Import minorat: Import d'ajuda no alliberada.  
COD Minoració: Codi del motiu pel qual es minora la subvenció concedida, que es descriu en el quadro explicatiu adjunt.  
  
València, 23 de gener de 2012.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.  
ANNEX  
  
Resolució de minoració de data 23 de gener de 2012  
  
Programa 3.2.1. Suport a millores substancials en les condicions i els servicis dels establiments d'allotjament i restaurants, i a projectes d'interés singular que enfortisquen l'oferta turística valenciana  
  
  
  
  
Programa 3.3.1.(aigua) Mesures mediambientals amb vista a l'ús més eficient de l'aigua  
  
  
  
  
Programa 7.1.1 Suport a la certificació de sistemes de qualitat  
  
  
  
  
Programa 7.4.1. Suport a inversions de millora de les condicions de supressió de barreres a la diversitat funcional, física, visual, auditiva, intel·lectual i orgànica  
  
  
  
  
Programa 5.1.1. Per al suport d'actuacions de màrqueting electrònic, Turisme 2.0  
  
  
  
  
Programa 3.2.2. Suport a millores en les condicions i els servicis de l'oferta turística complementàries a la Comunitat Valenciana  
  
  
  
  
Programa 7.3.1. Suport a la certificació de sistemes de gestió mediambiental  
  
  
  
  
  
  
ANEXO  
  
Resolución de minoración de fecha 23 de enero de 2012  
  
Programa 3.2.1. Apoyo a mejoras sustanciales en las condiciones y servicios de los establecimientos de alojamiento y restaurantes y a proyectos de interés singular que fortalezcan la oferta turística valenciana  
  
  
  
  
Programa 3.3.1.(agua) Medidas medioambientales en orden al uso más eficiente del agua  
  
  
  
  
Programa 7.1.1 Apoyo a la certificación de sistemas de calidad  
  
  
  
  
Programa 7.4.1. Apoyo a inversiones de mejora de las condiciones de supresión de barreras a la diversidad funcional, física, visual, auditiva, intelectual y orgánica.  
  
  
  
  
Programa 5.1.1. Para el apoyo de actuaciones de e-marketing, Turismo 2.0  
  
  
  
  
Programa 3.2.2. Apoyo a mejoras en las condiciones y servicios de la oferta turística complementarias en la Comunitat Valenciana  
  
  
  
  
Programa 7.3.1. Apoyo a la certificación de sistemas de gestión medioambiental  
  
  
  
  
  
